钦定古今图书集成/理学汇编/学行典/第268卷 > 谯定
## 钦定古今图书集成/理学汇编/学行典/第268卷 > 谯定

按《宋史隐逸传》：“谯定，字天授，涪陵人。少喜学佛，析其
理归于儒。后学《易》于郭曩氏。”自见“乃谓之象”一语以
入。“郭曩氏者，世家南平，始祖在汉，为严君平之师，世
传《易》学，盖象数之学也。定一日至汴，闻伊川程颐讲
道于洛，洁衣往见，弃其学而学焉。遂得闻精义，造诣
愈至，浩然而归。其后颐贬涪，实定之乡也。北山有岩”，
师友游泳其中，涪人名之曰“读易洞。”靖康初，吕好问
荐之，钦宗召为崇政殿说书，以论弗合，辞不就。高宗
即位，定犹在汴，右丞许翰又荐之，诏宗泽津遣诣行
在。至维扬，寓邸舍窭甚。一中贵人偶与邻，馈之食不
受，与之衣亦不受，委金而去，定袖而归之。其自立之
操类此。上将用之，会金兵至，失定所在，复归蜀，爱青
城大面之胜，栖遁其中。蜀人指其地曰“谯岩”，敬定而不敢名，称之曰“谯夫子。”有绘像祀之者，久而不衰。定
《易》学得之程颐，授之胡宪、刘勉之，而冯时行、张行成
则得定之馀意者也。定后不知所终，樵夫牧童往往
有见之者，世传其为仙云。初，程颐之父珦常守广汉，
颐与兄颢皆随侍游成都，见治篾箍桶者挟册，就视
之则《易》也，欲拟议致诘，而篾者先曰：“若尝学此乎？”因
指《未济》男之穷以发问。二程逊而问之，则曰：“三阳皆
失位。”兄弟涣然有所省，翌日再过之，则去矣。其后袁
滋入洛，问《易》于颐，颐曰：“《易》学在蜀耳，盍往求之？”滋入
蜀访问，久无所遇。已而见卖酱薛翁于眉卭间，与语，
大有“所得，不知所得何语也。”宪、勉之、滋皆闽人，时行、
行成蜀人，郭曩氏及篾叟、酱翁皆蜀之隐君子也。